LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma
10.panta pirmajā daļā noteiktajā kārtībā (2.pielikuma pakalpojums)

**“Ēdināšanas pakalpojuma sniegšana Daugavpils pilsētas pašvaldības**

**organizētajās sporta nometnēs”**

identifikācijas numurs **DPD 2017/61**

# Iepirkumu komisijas sēdes protokols Nr. 3

2017.gada 19.maijā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 14:00

SĒDĒ PIEDALĀS, KOMISIJA ŠĀDĀ SASTĀVĀ:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Kristīne Šede – Daugavpils pilsētas domes Centralizēto iepirkumu nodaļas juriste,Valērija Petrova – Daugavpils pilsētas domes Sporta un jaunatnes departamenta juriskonsults, |
| PROTOKOLĒ komisijas locekle:  | Kristīne Šede.  |

KOMISIJAS IZVEIDOŠANAS PAMATS: Domes 2017.gada 26.aprīļa rīkojums Nr.170; Domes 2017.gada 17.maija rīkojums Nr.197 “Par grozījumu Daugavpils pilsētas domes 2017.gada 26.aprīļa rīkojumā Nr.170 “Par iepirkuma komisijas izveidošanu””

IEPIRKUMS IZSLUDINĀTS: Paziņojums par sociālajiem un citiem īpašiem pakalpojumiem-paziņojums par līgumu publicēts IUB mājas lapā [www.iub.gov.lv](http://www.iub.gov.lv) 2017.gada 8.maijā. Iepirkumu nolikums ievietots Daugavpils pilsētas domes mājas lapā [www.daugavpils.lv](http://www.daugavpils.lv) 2017.gada 8.maijā.

KOMISIJAS SĒDES DARBA KĀRTĪBA: Iepirkuma pārtraukšana 1.daļā “Ēdināšanas pakalpojumu sniegšana diennakts sporta nometņu dalībniekiem (norises vieta: sporta bāze “Dzintariņš”, Krimuldas iela 41, Daugavpils)”.

1. Iepirkuma pārtraukšana 1.daļā “Ēdināšanas pakalpojumu sniegšana diennakts sporta nometņu dalībniekiem (norises vieta: sporta bāze “Dzintariņš”, Krimuldas iela 41, Daugavpils)”.
2. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu, ziņo sēdes darba kārtību.
3. Iepirkumu komisijas locekle V.Petrova informē, ka ir saņemta SIA “Daugavpils olimpiskā centra” 17.05.2017. vēstule Nr.2-22/93, kurā SIA “Daugavpils Olimpiskais centrs” (turpmāk – DOC) informē, ka kopš 01.03.2016. ir sporta bāzes “Dzintariņš”, Krimuldas ielā 41, Daugavpilī, apsaimniekotājs. Saskaņā ar Daugavpils pilsētas domes 2015.gada 28.decembra lēmumu Nr. 570 “Par deliģēšanas līguma noslēgšanu” (turpmāk – Domes lēmums) starp Daugavpils pilsētas domi un SIA “Daugavpils olimpiskais centrs” tika noslēgts Deliģēšanas līgums par no pašvaldības autonomās funkcijas izrietoša uzdevuma, tas ir, veicināt iedzīvotāju veselīgu dzīvesveidu un sportu, deliģēšanu. Saskaņā ar Domes lēmuma 2.punktu deliģētā valsts pārvaldes uzdevuma pildīšanai, saskaņā ar sarakstu (Domes lēmuma pielikums Nr.2) DOC tika nodots nekustamais īpašums, tostarp, sporta bāzes “Dzintariņš” ēku komplekss ar ēdnīcu pēc adreses Krimuldas iela 41, Daugavpils. Atbilstoši Deliģēšanas līguma 1.4.7.punktam DOC ir tiesīga sniegt pakalpojumus normatīvajos aktos noteiktajā kārtībā un saskaņā ar pašvaldības noteikto maksu. Savukārt iznomāt sporta bāzes trešajām personām drīkst tikai saskaņā ar domes lēmumu, izņemot pakalpojums, kas apstiprināti ar domes noteikto maksas cenrādi. Komisijas locekle V.Petrova norāda, ka no DOC vēstulē norādītās informācijas izriet, ka 2016.gada 21.janvārī noslēgtā Deliģēšanas līguma ietvaros, kas ir spēkā līdz 2018.gada 31.decembrim, saskaņā ar Daugavpils pilsētas domes 2016.gada 26.maija lēmumu Nr. 269 “Par SIA “Daugavpils olimpiskais centrs” maksas pakalpojuma cenrādi”, kurā ir noteikta sporta bāzes “Dzintariņš” ēdnīcas ēkas nomas maksa, DOC 27.05.2016. ir noslēdzis Ēdnīcas telpu nomas līgumu Nr.18, kas ir spēkā visā Deliģēšanas līguma spēkā esamības laikā, proti, līdz 2018.gada 31.decembrim, jo sporta bāzes “Dzintariņš” teritorijā ēdināšanas pakalpojumi atkarībā no nepieciešamības tiek sniegti visa gada garumā. Turklāt noslēgtā Ēdnīcas telpu nomas līguma ietvaros nomnieks ēdnīcu ir aprīkojis ar nepieciešamo ēdnīcas aprīkojumu – iekārtām un inventāru.
4. Pastāvot šādiem apstākļiem iepirkumu komisija secina, ka iepirkumu 1.daļā “Ēdināšanas pakalpojumu sniegšana diennakts sporta nometņu dalībniekiem (norises vieta: sporta bāze “Dzintariņš”, Krimuldas iela 41, Daugavpils)” nepieciešams pārtraukt, jo konkrētajā gadījumā tiesiski noslēgta nomas līguma ietvaros līgumu var izpildīt tikai konkrēts piegādātājs, līdz ar ko piedāvājumi nav objektīvi izvērtējami pēc būtības.
5. Pamatojoties uz Publisko iepirkumu likuma 10.panta pirmo daļu un 37.panta trešo daļu, kura nosaka, *ja iepirkuma procedūra tiek izbeigta vai pārtraukta, pasūtītājs triju darbdienu laikā pēc lēmuma pieņemšanas vienlaikus informē visus kandidātus vai pretendentus par visiem iemesliem, kuru dēļ iepirkuma procedūra tiek izbeigta vai pārtraukta*, **komisija nolemj:**
	1. **pārtraukt** iepirkuma “Ēdināšanas pakalpojuma sniegšana Daugavpils pilsētas pašvaldības organizētajās sporta nometnēs”, identifikācijas numurs DPD 2017/61, 1.daļu “Ēdināšanas pakalpojumu sniegšana diennakts sporta nometņu dalībniekiem (norises vieta: sporta bāze “Dzintariņš”, Krimuldas iela 41, Daugavpils)”, jo konkrētajā gadījumā tiesiski noslēgta nomas līguma ietvaros līgumu var izpildīt tikai konkrēts piegādātājs, līdz ar ko piedāvājumi nav objektīvi izvērtējami pēc būtības;
	2. **uzdot** iepirkuma komisijas loceklei K.Šedei normatīvajos aktos noteiktajā kārtībā un termiņā informēt pretendentus par pieņemto lēmumu 1.daļā un iesniegt publicēšanai Daugavpils pilsētas domes mājas lapā [www.daugavpils.lv](http://www.daugavpils.lv) un Iepirkumu uzraudzības biroja mājas lapā [www.iub.gov.lv](http://www.iub.gov.lv) attiecīgu paziņojumu.

*Balsojums: 3 balsis “par”, “pret” – nav.*

SĒDE BEIDZAS plkst. 14:50

Komisijas priekšsēdētāja: J.Kornutjaka

Komisijas locekļi: V.Petrova

Komisijas locekle, protokoliste: K.Šede